เสนอให้ ย้ายจุดติดตั้ง ป้ายชนิด Over Hang แนะนำเส้นทาง ถ.พระรามที่ 3 ฝั่งขาออก ปากซอย 56 เขตยานนาวา ก่อนถึงแยก พระรามที่ 3 ตัดกับ ทางขึ้นสะพานภูมิพล (สะพานวงแหวนอุตสาหกรรม) พบปัญหาป้ายถูกบดบัง ด้วยป้ายแนะนำทางขึ้นสะพานภูมิพล 1 – 2 แม้ว่าจะอยู่ในระยะห่างเพียง 50 เมตร และ 100 เมตร ก็ยังไม่สามารถมองเห็นป้ายด้านหลังได้ โดยเฉพาะผู้ขับรถที่ใช้ช่องทางด้านซ้าย 3 ช่องติดบาทวิถี (มีภาพประกอบ) จึงขอเสนอให้มีการย้ายจุดติดตั้งป้ายแนะนำเส้นทาง Over Hang จุดนี้ โดยให้ติดตั้ง ก่อนถึง ป้ายนำทางขึ้นสะพานภูมิพล 1- 2 อย่างน้อย 200 เมตร เพื่อไม่ให้ป้ายบดบังกันเอง
.
ถึงแม้ว่า ทางสำนักวิศวกรรมจราจร สำนักการจราจรและขนส่ง กรุงเทพมหานคร จะตอบกลับมาทางระบบ Traffy Fondue เมื่อวันที่ 5 กันยายน 2565 เลขที่รับแจ้ง 2022-KE6M8K โดยสรุปว่า “หากอยู่ในช่องทางที่ 1 ซ้ายสุดติดบาทวิถี จะไม่สามารถมองเห็นป้ายได้ แต่ต้องอยู่ในช่อทางที่ 2 – 4 (จากบาทวิถี) จะพอมองเห็นป้ายดังกล่าวได้อยู่” 
.
ดังนั้น ขอฝากข้อเสนอ เพื่อการย้ายจุดติดตั้งป้ายแนะนำเส้นทาง ชนิดแขวน Over Hang จุดนี้ โดยไม่ทำให้ป้ายทั้ง 2 ป้ายติดตั้งบดบังกันเอง และเพิ่มความปลอดภัยให้กับผู้ใช้รถ สามารถมองเห็นป้ายแนะนำเส้นทางได้ทุกช่องทางการเดินรถ ไม่ว่าจะอยู่ช่องทางไหน ซ้ายสุด หรือ ขวาสุด ซึ่งตามมาตรฐานทางวิศวกรรมจราจร ทุกช่องทางการเดินรถ ต้องมองเห็นป้ายได้ชัดเจน ระยะไกล ไม่มีข้อจำกัดว่าต้องขับรถอยู่ช่องทางใด (ไม่ใช่แค่พอมองเห็น) และเพื่ออำนวยความปลอดภัยให้ผู้ใช้รถสามารถมองเห็นป้ายได้ในระยะที่ไกลมากยิ่งขึ้น ทราบปลายทางที่ชัดเจน จะได้ตัดสินใจในการเปลี่ยนช่องทางล่วงหน้าได้ทันท่วงที ก่อนถึงทางแยก ไม่เกิดความฉุกละหุก เปลี่ยนช่องทางกะทันหัน อันอาจก่อให้เกิดอุบัติเหตุขึ้นได้